CELEX: 62012FN0126
Language: el
Date: 2012-10-26 00:00:00
Title: Υπόθεση F-126/12: Προσφυγή-αγωγή της 26ης Οκτωβρίου 2012 — ΖΖ κατά Επιτροπής

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/29
            
         Προσφυγή-αγωγή της 26ης Οκτωβρίου 2012 — ΖΖ κατά Επιτροπής
   (Υπόθεση F-126/12)
   2013/C 71/50
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος(οι): M. Boury, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως που εκδόθηκε σε απάντηση της διοικητικής ενστάσεως με την οποία ο προσφεύγων-ενάγων ζήτησε, πρώτον, να αναγνωρίσει η Επιτροπή ότι μόνον ορισμένα από τα έγγραφα που περιλαμβάνονται στον προσωπικό διοικητικό φάκελλό του μπορούσαν να διαβιβασθούν στον ανακριτή του Tribunal de première instance de Bruxelles [πλημμελειοδικείου Βρυξελλών] και, δεύτερον, να διαπιστωθεί ο παράνομος χαρακτήρας της αποκρύψεως έναντι του δικαστηρίου αυτού της αποφάσεως της 2ας Φεβρουαρίου 2001.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης, μεταξύ άλλων:
   
               —
            
            
               να ακυρώσει την απόφαση που εξέδωσε η ΑΔΑ στις 24 Αυγούστου 2012 ως απάντηση στη διοικητική ένσταση αριθ. R/367/12·
            
         
               —
            
            
               να αναγνωρίσει τον παράνομο χαρακτήρα της αποκρύψεως έναντι της βελγικής δικαιοσύνης του πραγματικού προσωπικού διοικητικού φακέλλου του, της αποφάσεως της ΑΔΑ της 2ας Φεβρουαρίου 2001 και του συνόλου των σχετικών στοιχείων, εγγράφων τα οποία ζήτησε από την Επιτροπή η βελγική ποινική δικαιοσύνη.
            
         
               —
            
            
               να αναγνωρίσει ότι παρανόμως διαβιβάσθηκαν στο πλημμελειοδικείο Βρυξελλών έγγραφα εμπιστευτικού χαρακτήρα τα οποία προσκομίσθηκαν άνευ νομίμου ελέγχου και πέραν των διατάξεων του ΚΥΚ εντός του τέως τμήματος ADMIN B9, στο οποίο ανατέθηκε η διοικητική έρευνα που κίνησε η ΑΔΑ στις 2 Φεβρουαρίου 2001, κατά παράβαση των διατάξεων του ΚΥΚ·
            
         
               —
            
            
               να αναγνωρίσει τον παράνομο χαρακτήρα της παρεμβάσεως υπαλλήλων της Επιτροπής κατά την εκ μέρους του πλημμελειοδικείου Βρυξελλών εξέταση της υποθέσεώς του και μάλιστα με σκοπό επιζήμιο για τα συμφέροντα του προσφεύγοντος-ενάγοντος, μολονότι δεν είχαν προς τούτο ούτε σχετική εντολή ούτε αρμοδιότητα·
            
         
               —
            
            
               να αναγνωρίσει ότι καθ’ όλη τη διάρκεια της υποθέσεως ο προσφεύγων-ενάγων και η οικογένειά του υπέστησαν σοβαρές προσβολές των θεμελιωδών ανθρωπίνων δικαιωμάτων τους και ότι ο προσφεύγων-ενάγων υπέστη σοβαρή επαγγελματική και υλική ζημία, καθώς και ηθική βλάβη που δυσχερώς μπορούν να αποκατασταθούν και να ικανοποιηθούν και ότι, ως εκ τούτου, δικαιούται να τύχει αποζημιώσεως και ικανοποιήσεως για τις ως άνω ζημίες και την ως άνω ηθική βλάβη.